ครม.ทุ่ม 3.8 หมื่นล้านบาท ออกมาตรการช่วยเหลือผู้มีรายได้น้อย
ครม.เห็นชอบช่วยเหลือผู้มีรายได้น้อยผ่านบัตรสวัสดิการแห่งรัฐ 4 มาตรการ ช่วยค่าน้ำค่าไฟ ค่าใช้จ่ายปลายปี ค่าเช่าบ้าน ค่าเดินทางผู้สูงอายุ รวมงบกว่า 3.8 หมื่นล้านบาท
20 พ.ย. 2561

ครม.เห็นชอบช่วยเหลือผู้มีรายได้น้อยผ่านบัตรสวัสดิการแห่งรัฐ 4 มาตรการ ช่วยค่าน้ำค่าไฟ ค่าใช้จ่ายปลายปี ค่าเช่าบ้าน ค่าเดินทางผู้สูงอายุ รวมงบกว่า 3.8 หมื่นล้านบาท
เมื่อวันที่ 20 พ.ย. ที่ประชุมคณะรัฐมนตรี (ครม.) เห็นชอบมาตรการช่วยเหลือผู้มีรายได้น้อยเพิ่มเติม ผ่านบัตรสวัสดิการแห่งรัฐ จำนวน 4 มาตรการ ได้แก่ 1.บรรเทาภาระค่าน้ำ 100 บาท/ครัวเรือน/เดือน และ ค่าไฟ 230 บาท/ครัวเรือน/เดือน ตั้งแต่เดือน ธ.ค.61-ก.ย.62 ซึ่งในส่วนนี้เป็นวงเงินที่ถอนไม่ได้ 2.สนับสนุนค่าใช้จ่ายช่วงปลายปี 500 บาท/คน ในเดือนธ.ค.61 3.ค่าเดินทางรักษาพยาบาลสำหรับผู้สูงอายุ (65 ปีขึ้นไป) 1,000 บาท/คน และ 4. ช่วยเหลือค่าเช่าบ้าน 400 บาท/คน/เดือน ตั้งแต่เดือน ธ.ค.61-ก.ย.62 โดยทั้ง 3 ส่วนนี้สามารถเบิกถอนได้ โดยมาตรการดังกล่าวจะใช้เงินช่วยเหลือจากกองทุนประชารัฐเพื่อเศรษฐกิจฐานรากและสังคม รวม 38,730 ล้านบาท